Downloaded from YTS.MX
Official YIFY movies site: YTS.MX
Dosta je i vama i meni.
Svima nam dosta ove nesnosne vrućine, sparine i vlage.
Više ne možemo slušati o temperaturama preko 30 stupnjeva.
General Motors ima rješenje za sve.
Ja sam Belinda Carlisle, a vi gledate MTV.
Bravo!
Još jedan pakleno vruć dan u cijeloj zemlji.
U dvadesetak gradova ovo je bio najtopliji 22. lipnja u povijesti.
Gore nikad nije bilo.
Vrućina naprosto ne popušta. Ne pamtim da je ikad bilo baš ovako.
Jako teško podnosim vrućine jer patim od astme.
Zdravlje mi je ugroženo.
Stanje je alarmantno na čitavom kontinentu.
Suša 1988. ulazi u najopasniju fazu.
Vlada je proglasila sušu u 48 država.
BOŽE, POMOZI NAM
Ogoljeli planinski predjeli, presušena polja na Srednjem zapadu
i visoke temperature u čitavoj zemlji
napokon su ljude uvjerili u pojavu koja se nekoć smatrala fikcijom.
Od toplinskog vala umrlo je najmanje 36 ljudi u zemlji.
Od posljedica toplinskog udara umrla su dvojica muškaraca u dvadesetima.
Uzrok ovako visokih temperatura može biti nakupljanje CO₂ u atmosferi,
odnosno efekt staklenika.
Svi se pitamo isto zbog vrućina na Srednjem zapadu i Jugozapadu zemlje.
23. LIPNJA 1988. SASLUŠANJE O EFEKTU STAKLENIKA
Jesu li ovaj toplinski val i suša povezani s efektom staklenika?
SENATOR
Najprije bih dao riječ dr. Jamesu Hansenu,
ravnatelju Goddardova instituta za svemirska istraživanja.
Bilježimo najvišu stopu zagrijavanja u posljednjih 20 godina.
U 1980-ima imali smo četiri najtoplije godine,
a 1988. godina bit će najtoplija u povijesti mjerenja.
Smatram da ovi dokazi jasno pokazuju
kako efekt staklenika izravno utječe na klimatske promjene.
Efekt staklenika nije jedini uzrok toplinskih valova.
ZNANSTVENIK, FOND ZA ZAŠTITU OKOLIŠA
No, kao što kaže Jim,
s pravom se može pretpostaviti da je efekt staklenika stvaran problem.
Da, globalno zagrijavanje već je počelo.
GLOBALNO ZAGRIJAVANJE JE POČELO
Mnogi znanstvenici smatraju da smo uzrokovali promjene u atmosferi.
Nastao je balon koji se puni toplinom,
a u tom balonu nalazimo se mi.
Globalno zagrijavanje promijenilo bi naš planet
i uzrokovalo češće prirodne katastrofe.
New York bi mogao imati istu klimu kao Miami u budućnosti.
Ovdje je dr. Stephen Schneider iz Centra za atmosferska istraživanja.
U posljednjih tjedan dana primio sam deset telefonskih poziva s istim pitanjem.
Jesu li ovaj toplinski val i suša povezani s pojavom
na koju nas upozoravate već 15 godina?
Kada ćete reći: „Rekli smo vam”?
Stručnjaci poput vas nemaju često priliku obratiti se milijunima Amerikanaca
i reći: „Budale, probudite se!”
Kako god računali, zaključak je uvijek isti.
Znamo da efekt staklenika postoji.
Znate li što je efekt staklenika?
To je onečišćenje koje nastaje zbog nafte i plastike
i razgradnje tih tvari u prirodi.
Reguliramo promet i mnoge druge aspekte našega života.
Ovo je važno pitanje i moramo se njime pozabaviti.
Predsjednik Reagan došao je vidjeti posljedice suše u unutrašnjosti zemlje.
Ovo je najveća poljoprivredna katastrofa od pješčanih oluja 1930-ih.
Zbog propalih usjeva potpredsjednik Bush tješio je poljoprivrednike u Illinoisu.
U ovoj izbornoj godini Bijela kuća i potpredsjednik vrlo dobro znaju
da način na koji odgovore na sušu može utjecati na izglede republikanaca.
Dame i gospodo, potpredsjednik Sjedinjenih Država.
Nakon sedam godina u sjeni Ronalda Reagana
George Bush večeras je bio u središtu pažnje.
Rekao je: „Želim biti vaš vođa.
Poslušajte me, razmislite i u studenome donesite odluku.”
EFEKT BIJELE KUĆE
31. KOLOVOZA 1988.
Danas ću iznijeti svoje ambicije.
Razgovarat ćemo o mojim ciljevima i rješenjima za okolišna pitanja.
S nama je potpredsjednik SAD-a George Bush.
Dobro došli u Michigan.
Hvala najljepša.
- Ovdje je prekrasno. - Da, divno je.
VIDIMO SE NA INAUGURACIJI
Dame i gospodo, hvala vam.
Hvala najljepša.
Ovoga ljeta mnogo se govorilo o efektu staklenika.
Kako svjetska populacija raste,
raste i potrošnja fosilnih goriva,
pri čemu se ispušta ugljikov dioksid.
To može uzrokovati porast temperatura u atmosferi.
Neki tvrde da su ti izazovi pregolemi
i da se problem globalnog zagrijavanja ne može riješiti.
Moj je odgovor jednostavan.
Može se i mora riješiti.
Ovakvi izazovi važniji su od ideologija, političkih granica
te od naših današnjih liberalnih i konzervativnih tema.
S njima ćemo se svi skupa morati suočiti.
Oni koji misle da smo nemoćni kad je riječ o efektu staklenika
zaboravljaju na efekt Bijele kuće.
A ja, kao predsjednik, kanim djelovati.
Soul Train. Najzabavniji šou u Americi.
PRVI DIO: „JESTE LI SPREMNI NA ŽRTVU?”
7. SRPNJA 1977.
PREDSJEDNIK JIMMY CARTER
IZVRŠNI URED PREDSJEDNIKA URED ZA ZNANSTVENU I TEHNOLOŠKU POLITIKU
DOPIS PREDSJEDNIKU
ISPUŠTANJE CO₂ IZ FOSILNIH GORIVA I KATASTROFALNE KLIMATSKE POSLJEDICE
PROBLEM NASTAJE JER NE MOŽEMO BRZO PRIJEĆI NA ALTERNATIVNA GORIVA
Je li riječ o lošem vremenu ili nezapamćenim klimatskim promjenama?
Kako će to utjecati na naše živote?
Tim pitanjima znanstvenici se bave već dugi niz godina,
a jedan od njih obratio se javnosti.
Dr. Stephen Schneider, klimatolog iz Bouldera u Coloradu,
upozorava da smo nepromišljeni i da ugrožavamo svoju budućnost.
Schneider je zamjenik voditelja za klimu
pri Nacionalnom centru za atmosferska istraživanja.
Bilo da se sastaje s kolegama ili proučava podatke o vremenu,
opstanak čovječanstva njegova je glavna preokupacija.
Količina antropogenih zagađivača eksponencijalno raste.
Mislite na zagađenje zraka iz tvornica i automobila.
To je jedan primjer.
Izgaranjem fosilnih goriva, ugljena, nafte i plina,
kao nusproizvod nastaje ugljikov dioksid.
Koncentracija CO₂ u atmosferi povećava se zbog emisija iz prošloga stoljeća.
O tome nema spora.
CO₂ U ATMOSFERI 1958. - 1977.
KONCENTRACIJA CO₂ (PPM)
U posljednjih 20 godina koncentracija CO₂ povećala se za deset posto.
A koje su posljedice?
Stvara se efekt staklenika.
Zagrijavamo Zemlju pa mogu nastati klimatske promjene
kakve nisu zabilježene u posljednjih 5000 godina.
Uz prirodne promjene one mogu nastupiti već krajem stoljeća,
- Dakle, to se može dogoditi. - Da, može. A izgledi nisu 1:10 000.
- Mislite da su… - Mnogo su veći.
Dobra večer.
Večerašnja tema nije nimalo ugodna.
Riječ je o krizi kakvu dosad nismo iskusili.
Zalihe nafte i plina iz kojih dobivamo 75 posto energije
postupno se smanjuju.
Problemi s opskrbom energijom i ekološki problemi imaju isti uzrok.
Neodrživa potrošnja resursa.
Očuvanjem resursa možemo riješiti oba problema.
Je li predsjednik večeras spomenuo nešto na što se ne biste mogli naviknuti?
Pa, ne volim kad mi je zimi hladno.
Jeste li se spremni žrtvovati kako bi se ovaj problem riješio?
Ja ću to vrlo rado učiniti, a isto ću zatražiti i od svoje djece.
Zapravo, oni to većinom traže od mene.
Hoćete li i vi dati sve od sebe?
Mislim da hoću. Svakako ću se potruditi.
Pa, predsjednik ne može sve sâm.
Svi ćemo se morati uključiti.
Je li vas sinoć uplašio Carterov govor o štednji energije?
Ma kakav Carter. Ja sam se sinoć napio.
Želim da do kraja ovoga stoljeća
20 posto energije koju trošimo dolazi od sunca.
Prije nekoliko godina
nitko nije mario za dugoročnu opasnost nakupljanja CO₂ u atmosferi.
Ovi problemi utječu na sve nas.
Štednja energije mora postati dio naše svakodnevice.
Slušate CBS-ove večernje vijesti s Walterom Cronkiteom.
Dobra večer.
Već trojica predsjednika bez uspjeha nas mole da štedimo naftu.
Potrošnja u zemlji raste i sve više ovisimo o uvozu nafte.
Zbog nestabilne političke situacije Iran i dalje ne izvozi naftu,
a nafta iz Irana važna je za proizvodnju benzina u SAD-u.
Stanje bi moglo postati ozbiljno kao za vrijeme naftne krize 1973. - 1974.
Ministarstvo energetike iznijelo je plan uštede benzina.
Vozači bi tako smjeli trošiti najviše osam litara dnevno.
NEMAMO BENZINA
Već sam provjerio dvije benzinske.
- Jutros? - Da.
- Koliko ste čekali? - Više od sat vremena na objema.
A nemam više benzina.
Ni kapljice.
Neka svi parkiraju aute u garaže i prestanu ih voziti.
Ali vi to ne radite.
Ne radim jer nitko to ne radi. Što da radim? Da sjedim sâm kod kuće?
Ali bilo bi odlično kad bi to svi napravili.
Pa ovo je odvratno.
Ljudi, zovite predsjednika. Zašto on ovo uopće dopušta?
Dobra večer.
13. STUDENOGA 1979.
Krećem u utrku za predsjednika SAD-a kao kandidat Republikanske stranke.
Ako ste ikad posumnjali u sposobnost vlade da brine o narodu,
fijasko koji zovemo energetskom krizom najbolji je dokaz za to.
Problemi s energijom riješit će se
samo ako za njihovo rješavanje više ne bude zadužena vlada,
već stručnjaci u području energetike.
Naftne kompanije objavljuju financijska izvješća za drugo tromjesečje,
razdoblje dugih redova na crpkama.
Zarada im je znatno porasla.
Sa mnom je Jack Bennet,
dopredsjednik i član Upravnog odbora Exxon Corporationa.
Vaš sindikalni vođa tvrdi da zgrćete golemu lovu.
Je li vam pomalo neugodno što vam je profit porastao za 119 posto?
Nije mi neugodno jer znam da smo bili umjereni.
FUNKCIONIRA LI KAPITALIZAM?
Već sam zatražio,
a sada na ovoj konvenciji i predlažem da se George Bush kandidira.
REPUBLIKANSKA NACIONALNA KONVENCIJA SRPANJ 1980.
BUSHA ZA POTPREDSJEDNIKA
George Bush, sjevernjak iz Connecticuta, preselio se u Teksas i obogatio na nafti.
Bio je kongresnik u Houstonu, veleposlanik pri Ujedinjenim narodima,
i ravnatelj Središnje obavještajne agencije.
Kad je riječ o energetskoj politici,
Reagan stavlja sva jaja u istu košaru, a košaru daje velikim naftnim kompanijama.
Za koga ste glasali?
- Za Reagana. - Glasala sam za Reagana.
- Za Reagana. - I on je glasao za njega. Za koga drugoga?
Za Cartera.
- Za koga ste glasali 1976.? - Za Cartera.
Nije on tako loš.
Hvala Bogu. Dosad smo imali Cartera.
Tko bi ga trpio još četiri godine?
NBC NEWS PREDVIĐA DA ĆE POBIJEDITI REAGAN
Poduzetnici u cijeloj zemlji sinoć su imali razloga za veselje.
Moramo se pozabaviti neučinkovitim i složenim propisima.
Nepotrebne ćemo ukinuti, a ostale reformirati.
Zamolio sam potpredsjednika Busha
da osnuje radnu skupinu za regulatorne olakšice.
- Spremni? - Da.
- Dobro. - Možete li približiti kameru?
- Snimaj. - Već snimamo.
- Dobro. - G. Garvine.
- Je li vam drago što je izabran Reagan? - Jest.
S obzirom na okolnosti i situaciju koja nas je snašla,
nakon prvih tridesetak dana mislim da možemo biti zaista zadovoljni.
Potpredsjednik Bush izdvojio je 30 propisa koje će vlada revidirati.
Savezna vlada uvodi previše propisa.
Reaganova vlada kani ublažiti savezne propise o onečišćenju zraka.
Planira ukinuti norme o emisijama iz automobila
i ublažiti propise o uporabi ugljena u industriji.
Ova vlada želi potaknuti gospodarski rast tako što će se manje miješati u tržište,
a građanima dati veću slobodu.
Zajedno ćemo se pobrinuti da Amerika opet bude velesila.
Hvala.
Želim svoj MTV.
ENERGETSKI PLAN: INTENZIVNIJE RUDARENJE UGLJENA
UGLJENA GROZNICA 1981.
Reagan je prepolovio proračun za solarnu energiju.
Exxon je prodao svoje solarne kolektore.
Exxon je uložio više od 300 milijuna USD u rudarenje ugljena u SAD-u.
PRIJETI NAM UNIŠTENJE OKOLIŠA
UGLJEN JE PRLJAV IZVOR ENERGIJE
Aktivisti prosvjeduju protiv rudarenja ugljena i minerala
na 310 milijuna hektara zemlje u državnom vlasništvu.
Ovo je moj dom i želim ovdje živjeti u miru.
POHLEPNI NAFTAŠ
RECIMO NE BUŠENJU
Nažalost, ne postoje drugi modeli Zemlje
za provođenje eksperimenata o uzrocima klimatskih fluktuacija.
Zato moramo koristiti matematičke klimatske modele.
Pritom zapravo zagađujemo model.
Unesemo određenu koncentraciju CO₂
i u simuliranim uvjetima pratimo model određen broj godina.
Zatim izračunamo novu očekivanu vrijednost
i dobijemo porast temperature za dva-tri stupnja u idućih 100 godina.
Pritom se simulacije često uspoređuju s nizom empirijskih opažanja.
Recimo, u poznatom opservatoriju Mauna Loa nalazi se ovaj usisni otvor.
Zrak izvana kroz njega ulazi u instrumente.
Ovaj instrument postavio je Keeling…
KLIMATOLOG
…na temelju istraživanja koje je proveo s Rogerom Revelleom.
KLIMATOLOG
Uzbuđeno sam ga promatrao
jer taj bi instrument mogao promijeniti budućnost industrijskog društva.
Od 1958. njime se mjeri udio ugljikova dioksida u atmosferi.
MAUNA LOA, HAVAJI KONCENTRACIJA CO₂ U ATMOSFERI
KONCENTRACIJA CO₂ (PPM)
Amerikanci dnevno troše dvostruko više nafte od ostatka svijeta.
A prednjačimo i u iskopavanju ugljena.
Koncentracija CO₂ u atmosferi trenutačno iznosi oko 350 ppm.
Ta vrijednost stalno raste.
Da produžimo ovu krivulju, ona ne bi bila ravna,
nego bi počela vrtoglavo rasti.
OČEKIVANA KONCENTRACIJA CO₂ U ATMOSFERI
PROSJEČNA PROMJENA TEMPERATURE
OČEKIVANO ZAGRIJAVANJE
ZAGRIJAVANJE ZBOG KONCENTRACIJE CO₂
OČEKIVANA PROMJENA GLOBALNE TEMPERATURE
Krajem ovoga stoljeća ili u prvom ili drugom desetljeću idućega,
prema sadašnjim teorijama razina CO₂ imat će ozbiljne posljedice.
EXXONOV ISTRAŽIVAČKI TANKER
EXXONOV INTERNI DOKUMENT
PRIJEDLOG EXXONOVA ISTRAŽIVAČKOG PROGRAMA ZA PROCJENU EFEKTA STAKLENIKA
NA BRODSKIM RUTAMA PRIKUPLJAT ĆE SE SLJEDEĆI PODACI:
pCO₂ U ATMOSFERI, pCO₂ u OCEANU, PROFILI TEMPERATURE MORA, SALINITET
UTJECAJ STAKLENIČKOG PLINA CO₂ NA KLIMU 28. OŽUJKA 1984.
OČEKIVANI PORAST TEMPERATURE
Možemo se prilagoditi višim temperaturama
ili spriječiti problem tako da smanjimo uporabu fosilnih goriva.
MINISTARSTVO ENERGETIKE
Čak ni najveći pesimisti ne predviđaju ozbiljne posljedice u idućih 50 godina.
Dakle, nema razloga za žurbu.
Ovaj je problem poprimio novu dimenziju.
Postignut je znanstveni konsenzus
i trenutačno se vodi rasprava o tome kada će se osjetiti prve posljedice.
Ovo znanstveno pitanje sve više postaje političko.
Kako će donositelji politika odgovoriti na ovaj izazov?
Oni koji misle da smo nemoćni kad je riječ o efektu staklenika
zaboravljaju na efekt Bijele kuće.
A ja, kao predsjednik, kanim djelovati.
Hvala najljepša.
DRUGI DIO: „KOJI JE OVO GEORGE BUSH?”
Upravo je 10.08, a vi slušate WHO. Ja sam Jan Mickelson.
Možete li mi navesti glavne probleme koje novi predsjednik treba riješiti?
Htio bih da se posveti zaštiti okoliša i da za to angažira prave ljude.
Prema svim anketama to pitanje nadilazi stranačke podjele.
Važno je baš svima
i vjerujem da će se nova vlada s time odmah uhvatiti u koštac.
GIBRALTAR, MICHIGAN
Pitanju zaštite okoliša Bush pristupa drukčije od aktualne vlade.
Posljednjih godina ne činimo dovoljno kako bismo zaštitili okoliš.
Moramo se potruditi.
Neobično je takvo što čuti od osobe…
DEMOKRATSKI PREDSJEDNIČKI KANDIDAT
…koja sustavno uništava okoliš otkako je došla na vlast 1981.
Briga za okoliš motivira građane da izađu na izbore.
Bijesni su i žele promjene te upravo zato odlaze na birališta.
Trebamo predsjednika koji će se pobrinuti za okoliš.
Moramo se mnogo bolje odnositi prema našem okolišu.
Kad postanem predsjednik, posvetit ću se zaštiti okoliša.
Predano ću raditi i ostvariti rezultate.
I dalje mi nije jasno koji je ovo George Bush.
Kanim glasati za Georgea Busha.
- Glasat ću za Dukakisa. - Za Busha.
9. STUDENOGA 1988.
Gotovo je.
Pobijedio je George Bush.
George Bush uskoro će odabrati ostale visoke dužnosnike svoje vlade.
Bill Reilly preuzeo je dužnost ravnatelja Agencije za zaštitu okoliša.
William Kane Reilly član je predsjednikova Vijeća za kvalitetu okoliša,
predsjednik Svjetskog fonda za prirodu i Fonda za očuvanje prirode.
Ako dopustimo nekontroliranu gradnju,
ekološki aktivisti i inženjeri i dalje će se sukobljavati diljem zemlje.
Čelnik vodeće ekološke organizacije, koliko mi je poznato,
prvi je put izravno imenovan ravnateljem Agencije za zaštitu okoliša.
Predizborna retorika o onečišćenju i zaštiti okoliša
možda nije bila neiskrena.
George Bush objavio je
da će John Sununu biti predstojnik njegova ureda.
Guverner John Sununu konzervativac je, republikanac i doktor strojarstva.
Upućeni tvrde da se žestoko borio
za poziciju ministra energetike u Reaganovoj vladi
i da je bio razočaran kada je imenovana druga osoba.
Kakva je on osoba?
Genijalan je, drzak, tvrdoglav i nepokolebljiv.
Ideološki ratnik.
Energetska pitanja vrlo su važna
kako bi građani ove zemlje imali kvalitetan život na kakav su navikli.
Je li vam ovo ujedno prilika da predsjedniku iznesete svoje stavove?
Ako mi se ukaže prilika da iznesem konzervativna gledišta o ovim pitanjima,
iskoristit ću je.
Imate li naglu narav?
Ma ja sam mica-maca.
Stigli su. Hoćemo ovdje ili ondje?
23. SIJEČNJA 1989.
- Dobro jutro. - Dobro jutro!
- Tko rano rani… - Dobro jutro.
Dobro jutro svima.
Idemo jesti.
Da vidimo što još imamo. Patty?
Neka ona sredi ove gluposti, a onda ćemo sjesti.
Pripremio sam izjavu. Htio bih prisegnuti pred tobom.
Preda mnom?
- Da, želim dati prisegu. - Sad? Hajde.
- Da ću predano i odgovorno izvršavati… - Da ću predano i odgovorno izvršavati…
- …sve dužnosti… - …sve dužnosti…
- …koje preuzimam… - …koje preuzimam…
- …uz Božju pomoć. - …uz Božju pomoć.
- Hvala. - Čestitam.
- Eto. - Sad mogu na posao.
- Super. - Hvala ti.
Sad nema povratka.
- Hvala ti puno. - To je dobro.
Ovo je bilo bezbolno.
Hajde, idi naređivati. Budi šef.
UVODNIK TJEDNIKA OIL & GAS JOURNAL
DOPIS O ENERGETSKOJ POLITICI PREDSJEDNIKU GEORGEU BUSHU
ZABRINUTI SMO ZBOG TROŠENJA NOVCA
NA NEJASNO DEFINIRANE I DVOJBENE EKOLOŠKE CILJEVE.
BUSHEVA PROMAŠENA EKOLOŠKA POLITIKA
BUSHEV TIM POSTAO JE ZAGOVORNIK EKOLOŠKE INICIJATIVE,
A AMERIKU PONOVNO ČEKA NIZ NEPROMIŠLJENIH PROPISA.
INDUSTRIJSKI SEKTOR PREPOZNAJE OPASNOST EFEKTA STAKLENIKA
NAPAD NA INDUSTRIJU NAFTE?
NAŠOJ INDUSTRIJI TO ZAISTA SADA NE TREBA.
Amerika je već prava velesila, no moramo je učiniti još snažnijom.
Moramo riješiti ozbiljne probleme.
Trebamo novi pristup zaštiti okoliša.
Dosad smo dovoljno istraživali i proučavali.
Vrijeme je za djelovanje.
U nekim dijelovima naših zaljeva i obala
mogla bi se skrivati vrijedna nalazišta nafte i plina.
Tako bi naša zemlja bila sigurnija i manje bi ovisila o uvozu nafte.
A ako bismo ih ondje mogli crpiti na siguran način,
kao u Nacionalnom rezervatu na Aljasci,
to svakako trebamo činiti.
Ovdje Exxon Valdez.
Da, Valdez ovdje.
Gadno smo se nasukali. Curi nam nafta.
Ne možemo se pomaknuti.
Tanker Exxon Valdez nasukao se…
24. OŽUJKA 1989.
…nakon utovara 1,25 milijuna barela nafte iz naftovoda na Aljasci.
U zaljev Prince William Sound izlio se više od 32,1 milijun litara nafte.
Koga još čekamo?
Kormilar je krenuo odavde.
S tankera su kontroli plovidbe javili da je htio ići ovom brodskom rutom
jer su se na ovoj strani odlomili komadi ledenjaka Columbia.
Tanker je udario u greben…
Pri brzini od 12 čvorova i razderao je trup.
Novinari nisu bili svjesni razmjera štete.
Dvostruka nadležnost.
- Obalna straža i EPA. - Da.
Obalna straža na moru, a EPA na kopnu.
Smjestite se.
Ovo je vrlo ozbiljan problem za Aljasku i za sve nas.
Važno je očuvati prirodu, ali i zadovoljiti energetske potrebe.
Ravnatelj EPA-e Bill Reilly otići će na Aljasku
i detaljno sagledati posljedice ove ekološke katastrofe.
Na sjeveru Aljaske
Exxon istražuje nova nalazišta 500 kilometara iznad Arktičkog kruga.
Transaljaski plinovod dug 1270 km protezat će se
do luke Valdez u zaljevu Prince William Sound.
Luka Valdez jedna je od najljepših na svijetu.
Svi hvale vaš rad.
Prvi ste ekološki aktivist na čelu Agencije za zaštitu okoliša.
Na vama je golema odgovornost.
Možete li nam dati procjenu štete?
Teško je riječima opisati posljedice tako goleme količine nafte u moru.
Naprosto su strašne.
Stalno se pitam: „Dajemo li zaista sve od sebe?”
Osam velikih naftnih kompanija nalazi i crpi više od 50 posto nafte u SAD-u.
Tih osam kompanija ima i vlastite cjevovode i rafinerije,
a u njihovu je vlasništvu 60 posto crpki u SAD-u.
Mnogi nisu svjesni koliko je Exxon velika i moćna tvrtka.
Ovdje se radi o ključnom pitanju, g. Jamiesone,
o korporativnoj odgovornosti.
Trebaju li uopće postojati ovako velike i moćne tvrtke poput Exxona?
A što smo mi toliko skrivili?
Nismo dovoljno vodili računa o vrlo ozbiljnoj šteti
koju nafta može prouzročiti u našem okolišu.
A to svakako otvara složenija pitanja
o našoj ovisnosti o fosilnim gorivima i nafti.
Bojkotirajte Exxon!
EXXON JE ZLO
EXXON, SVIJET TE GLEDA
EXXON UBIJA FAUNU
Ovo je moja poruka Exxonu!
ZAŠTITIMO ZEMLJU
Večeras razgovaramo s Lawrenceom Rawlom, predsjednikom uprave Exxona.
Je li ovaj incident ozbiljno narušio ugled industrije
s obzirom na gnjev javnosti i ostale posljedice?
Ne želim iznositi izlike ni umanjivati ozbiljnost ovog događaja.
Ovo je ozbiljan incident.
Ali ne vjerujem da će posljedice biti katastrofalne.
Ljudi neće tek tako prestati trošiti naftu i ostale energetske resurse.
Mislim da to nikome ne bi koristilo.
- G. Rawl, hvala vam što ste došli. - Hvala na pozivu.
22. TRAVNJA 1989.
Mediji i ostali pitaju
hoće li ovo zaista biti vlada s ekološkim prioritetima.
Ako ne pokušamo smanjiti emisije stakleničkih plinova,
globalne temperature povećat će se za dva do tri Celzijeva stupnja do 2050.
To se ne smije zanemariti.
Zaštita okoliša mora nam biti prioritet za dugoročan opstanak na Zemlji.
A EPA će u tome kontinuirano podržavati vladu.
Ako ih potaknemo svojim primjerom,
građani će se angažirati i nastojati očuvati naš planet.
Hvala najljepša.
UZ WILLIAMA K. REILLYJA BIJELA KUĆA POSTAJE ZELENA
- Hej, Bille. - Predsjedniče.
- Kako si? - Dobro, hvala.
Predsjedniče.
Dobar dan.
Mike, pomozi mu kad si već tu.
- Dobro. - Uskoro ćemo se obratiti. Bille, ovamo.
Gospodo, Al, Mike, smjestite se pa ćemo…
AGENCIJA ZA ZAŠTITU OKOLIŠA
DOPIS PREDSJEDNIKU
KLIMATSKE PROMJENE VAŽAN SU GLOBALNI PRIORITET
ZA USPORAVANJE GLOBALNOG ZAGRIJAVANJA NUŽAN JE SPORAZUM NA MEĐUNARODNOJ RAZINI
DOPIS PREDSJEDNIKA JOHNU SUNUNUU
NA TEMELJU REILLYJEVA IZVJEŠĆA ZAKLJUČIO SAM DA IMAMO PUNE RUKE POSLA
MORAMO ZAUSTAVITI KLIMATSKE PROMJENE
URED PREDSTOJNIKA BIJELE KUĆE
DOPIS
BRINE ME ŠTO PREDSJEDNIK RAZMIŠLJA O VELIKIM MEĐUNARODNIM SPORAZUMIMA.
NIJE VRIJEME ZA VELIKA OČEKIVANJA.
TREBA PRIMIJENITI SUNUNUOV PRINCIP:
VIŠE OBEĆANJA U KAMPANJI, SUZDRŽAN PRISTUP NA VLASTI.
8. SVIBNJA 1989. SASLUŠANJE O EFEKTU STAKLENIKA
Počinjemo sa saslušanjem.
Najprije pozdravljam naše svjedoke,
dr. Jamesa Hansena i dr. Stephena Schneidera.
Dr. Schneideru,
postoji li među znanstvenicima konsenzus o globalnom zagrijavanju?
Ako konsenzusom smatrate
to što većina znanstvenika vjeruje da će do toga zaista doći,
onda konsenzus postoji već desetak godina.
G. Hansene,
jeste li morali izvještavati g. Sununua ili druge predsjednikove suradnike
o pitanjima globalnih klimatskih promjena?
- Nisam. - A vi, g. Schneideru?
Nisam.
Dr. Hansene, u svojem izvješću,
u kojem ste odgovorili na naš zahtjev za znanstveno očitovanje,
navodite da će povećanje koncentracije stakleničkih plinova
uzrokovati češće poplave u SAD-u.
No nije mi baš jasno zašto na četvrtoj stranici navodite
da taj zaključak nije sasvim pouzdan.
Zašto iznosite proturječne teze
u vlastitom izvješću o ovoj znanstvenoj temi?
Zadnji odlomak u tom odjeljku, u kojem se nalazi ta proturječna teza,
nisam napisao ja.
Taj je odlomak dodan tijekom revizije.
Ako vas je Busheva vlada prisilila da izmijenite znanstveni zaključak,
počinili su znanstvenu prijevaru.
Protivio sam se dodavanju tog odlomka
jer u njemu zapravo piše da smatram
da znanstveni zaključci koje sam iznio nisu pouzdani,
a s time se nikako ne slažem.
U izvješću iznosim svoje znanstveno mišljenje,
a ne vladinu politiku.
Smatram da se znanstveni aspekti navedeni u njemu ne smiju mijenjati.
Saslušanje je za danas završeno.
Bojite li se odmazde? Mislite li da ćete imati problema?
Pa, sad se bojim.
Ne želim se baviti politikom.
Ja sam znanstvenik. To je moj posao.
No ako netko izmijeni moju znanstvenu procjenu,
to mi je naprosto neprihvatljivo.
Ja živim za znanost.
NASA-in znanstvenik tvrdi
da mu je Busheva vlada izmijenila izvješće o globalnom zagrijavanju
kako bi umanjila problem.
Prije nekoliko mjeseci američkom je narodu obećano
da će nova vlada biti drukčija od stare.
Velike promjene očekivale su se u području zaštite okoliša.
Bojim se, predsjedniče,
da sadašnja vlada ponavlja pogreške
i nemar koji smo trpjeli posljednjih osam godina.
Suradnja s predsjednikom Reaganom za mene je bila vrlo korisna,
no između nas postoje velike razlike.
Imamo sjajan tim.
Mislim da se još nismo suočili s pravom krizom,
za razliku od naših prethodnika koji su sjedili za ovim stolom.
No ako nas takva kriza zadesi, dat ću sve od sebe da joj stanem na kraj,
na temelju pouzdanih informacija od ljudi kojima vjerujemo.
Kako nam vlada može jamčiti da se znanstvenike više neće ušutkavati,
kao Jima Hansena?
S obzirom na reakcije koje je ta tema izazvala ovog tjedna,
to se vjerojatno više neće ponoviti.
Kakav je stav trenutačne vlade o problemu globalnog zagrijavanja?
Treba li ga hitno riješiti?
Predsjednik je jasno dao do znanja
da nam je globalno zagrijavanje vrlo važan prioritet.
Planiramo uključiti i ostatak svijeta
te potaknuti znanstvenike i ostale da se što prije pripreme za djelovanje.
To pitanje bit će nam važan prioritet u okviru vanjske politike.
Jeste li zadovoljni svojom ulogom
i kako ocjenjujete vladine rezultate u području zaštite okoliša?
Pa, iskreno, meni je baš sjajno.
Vrlo sam zadovoljan dosadašnjim rezultatima.
Vjerujem da će politički čelnici poslušati svoje birače.
GLAS STEPHENA SCHNEIDERA
Zato kao znanstvenik smatram da je nužno informirati javnost.
Kada ljudi uvide da postoje problemi,
političari se brže-bolje bacaju na posao.
Neki smatraju da ste politički profitirali
od havarije tankera Exxon Valdez i rasprava o efektu staklenika.
Zbog svega toga ljudi su htjeli da se predlože mjere
i predsjednik je to učinio.
Trudit ćemo se smanjiti emisije stakleničkih plinova.
Predložit ćemo alternativna goriva
koja oslobađaju znatno manje stakleničkih plinova
i koja će onda zamijeniti benzin.
BUSH ŽELI UVESTI ALTERNATIVNA GORIVA
Ankete pokazuju da su građani SAD-a i Zapadne Europe vrlo zabrinuti za okoliš.
Nikad nije vladala ovako velika zabrinutost za okoliš.
Zove se Zeleni samit jer su čelnici sedam najrazvijenijih zemalja
zaštitu okoliša proglasili ključnim prioritetom.
Tema rasprave međunarodna je konvencija o stakleničkim plinovima.
Složili smo se da moramo brzo djelovati kako bismo očuvali planet.
Cilj nam je donijeti okvirnu konvenciju ili sporazum
koji će potpisati najveći zagađivači kako bi se emisije tih plinova smanjile.
Imate li vi i Agencija za zaštitu okoliša dovoljnu podršku predsjednika Busha?
Od svih čelnika zapadnih zemalja
samo je on na sastanak u Parizu poveo svojeg savjetnika za okoliš.
Da, čvrsto stoji uz nas.
- Neće vas ostaviti na cjedilu? - Nikako.
G. Reilly, hvala vam na gostovanju.
22. RUJNA 1989.
Jutros ste prikazali razorne posljedice uragana Hugo u Južnoj Karolini.
Kako se zemlja zagrijava,
pojave kao što je uragan Hugo neće se događati svakih 50 godina.
Događat će se svakih 25 godina.
A što ako vam kažem:
„U redu, ali to su samo nagađanja. Pokažite mi konkretne dokaze.”
Pa, konkretne dokaze imat ćemo u idućih 20 godina.
Ali ne možemo se ponašati kao da je Zemlja naš laboratorij,
a mi i ostala živa bića pokusni kunići.
Dr. Schneideru, hvala. Vraćamo se nakon stanke.
A uragan Hugo koji je napravio onu štetu
dok se vrtio ukrug kao vrtuljak…
To je prirodna katastrofa. Nisam ja kriv.
A ovo su naše kategorije: krčenje šuma, globalno zagrijavanje…
GLOBALNO ZAGRIJAVANJE
ZEMLJA NIJE CRTIĆ
DJELUJ SADA
BOJKOTIRAJ NAFTNE KOMPANIJE KOJE BEZOBZIRNO ZAGAĐUJU OKOLIŠ
EXXONOV INTERNI DOKUMENT
PRIOPĆENJE UPRAVNOM ODBORU EXXON CORPORATIONA
PROGRESIVNI EFEKT STAKLENIKA: STANJE I IZGLEDI
SVE SE ČEŠĆE POZIVA NA HITNO DJELOVANJE.
MEDIJI SU SE SNAŽNO ANGAŽIRALI.
EXXONOV STAV
NUŽNO JE POBLIŽE SE UPOZNATI SA ZNANSTVENIM ČINJENICAMA,
ALI I S TROŠKOVIMA I GOSPODARSKIM ASPEKTIMA.
NARAVNO, MORAMO OSMISLITI DRUGA RJEŠENJA.
Evo ga.
- Doktore, oprostite što ste čekali. - U redu je.
Ja, D. Allan Bromley…
- …svečano prisežem… - …svečano prisežem…
…da ću podržavati…
Bill Reilly i Allan Bromley za tjedan dana putuju u Nizozemsku.
S međunarodnom zajednicom razgovarat će o tome kako odgovorno,
naglašavam, odgovorno,
sagledati dosadašnje spoznaje o ovom problemu,
kako bismo mogli učinkovito ispuniti svoje obveze u svim područjima.
PITANJE TREBA RIJEŠITI INTERNO
DOPIS D. ALLANA BROMLEYJA JOHNU H. SUNUNUU
ZABRINUT SAM ZBOG NAJNOVIJIH INFORMACIJA
O TOME DA ĆE EPA PODRŽATI PROGRAME SMANJENJA EMISIJA CO₂.
OSAM SAWYEROVIH PROTIVNIKA IZBAČENO IZ IGRE
USKORO SPORNA MEĐUNARODNA KONFERENCIJA O GLOBALNOM ZAGRIJAVANJU
U NIZOZEMSKOJ ĆE SE SASTATI MINISTRI ZAŠTITE OKOLIŠA IZ 70 ZEMALJA
KAKO BI DETALJNO RASPRAVILI O PITANJU GLOBALNOG ZAGRIJAVANJA
NIZOZEMSKA
Šezdeset ministara raspravlja o spašavanju planeta.
Ovdje će se potpisati prvi sporazumi o suzbijanju efekta staklenika.
Ministre Nijpelse,
koje prijedloge planirate iznijeti u Noordwijku?
Govorit ćemo o smanjenju emisija plinova koji uzrokuju efekt staklenika,
konkretno CO₂.
NACRT IZJAVE
INDUSTRIJSKI RAZVIJENE ZEMLJE SVJESNE SU
DA MORAJU ZADRŽATI EMISIJE CO₂ NA SADAŠNJOJ RAZINI DO 2000. GODINE.
Većina zemalja planira stabilizirati emisije CO₂ do 2000. godine.
No neke zapadne zemlje sastale su se u veleposlanstvu SAD-a
kako bi se udružile i suprotstavile tim mjerama.
Ako sam dobro shvatio, tvrdite da ne znamo dovoljno o ovome.
Po čemu je američka perspektiva drukčija?
Htjeli bismo bolje procijeniti…
ZNANSTVENI SAVJETNIK BIJELE KUĆE
…gospodarske posljedice.
Utjecajni pojedinci iz Busheve vlade
protive se mjerama za rješavanje ovog problema.
Naš ministar zaštite okoliša g. Reilly nema dopuštenje Bijele kuće
da podrži proaktivni plan koji je iznijela nizozemska vlada.
To je završni odlomak?
SVJESNE SU DA MORAJU ZADRŽATI EMISIJE CO₂ NA SADAŠNJOJ RAZINI DO 2000. GODINE.
SVJESNE SU DA MORAJU STABILIZIRATI EMISIJE CO₂,
NO PRITOM SE MORA ZAJAMČITI STABILAN RAZVOJ SVJETSKOG GOSPODARSTVA.
ZAVRŠNA VERZIJA IZJAVE
Na konferenciji o globalnom zagrijavanju
danas nije postignut dogovor o prijedlogu za smanjenje emisija CO₂,
za koje znanstvenici tvrde da uzrokuju efekt staklenika.
Uloga SAD-a u opstrukciji dogovora izazvala je zabrinutost.
Na prvoj međunarodnoj konferenciji o globalnom zagrijavanju
kao krajnji rok za smanjenje emisija CO₂ predložila bi se 2000. godina.
Podržale su ga 63 zemlje, a samo njih šest bilo je protiv,
na čelu sa Sjedinjenim Državama.
Što se dogodilo u međuvremenu?
Predstojnik John Sununu i znanstveni savjetnik Allan Bromley
uvjerili su predsjednika da je nužno dodatno proučiti problem.
Bushevo odgađanje djelovanja uspjeh je za predstojnika Johna Sununua,
a neuspjeh za ravnatelja EPA-e Williama Reillyja.
Čitav svijet sa zanimanjem je pratio hoće li SAD podržati određene ciljeve,
odnosno smanjenje emisija CO₂ do 2000. godine.
- Hoćemo li to podržati? - Ne u ovom obliku.
No smanjenje emisija stakleničkih plinova svakako je važan cilj.
Ako ga smatrate važnim ciljem koji je nužno ostvariti u budućnosti,
zašto ne odredite krajnji rok?
O tome ćemo pregovarati početkom iduće godine.
Tad ćemo biti potpuno spremni za djelovanje.
TREĆI DIO: „JE LI ZNANOST NA PRODAJU?”
NACIONALNI CENTAR ZA ATMOSFERSKA ISTRAŽIVANJA
Raste otpor prema našim preporukama o ovom pitanju,
a za to je ponajprije odgovoran predstojnik ureda Bijele kuće.
Tako se barem meni čini.
- Ovo je baš tužno. - Da.
Dao sam sve od sebe.
Ali ponavljam, ne slažem se s time.
Za razliku od prethodne, ova se vlada ne vodi ideologijom.
Postoje ideološki nastrojeni ljudi kao što je Sununu,
ali ovoj vladi najvažnija je politika.
Dok narod ne počne zahtijevati da se nešto poduzme,
vlada će služiti političkim interesima pojedinaca iz stranke.
Nije to nikakva zavjera. Izvlačit će se dokle god mogu.
Susan, strši mu jedna dlaka.
Da vidim.
Izvori tvrde da se žestoko raspravlja kako pristupiti globalnom zagrijavanju.
Najoštrije se sukobljavaju Sununu i ravnatelj EPA-e William Reilly.
Predsjedniče.
Mnogi ekološki aktivisti dovode u pitanje vašu predanost zaštiti okoliša
jer se predstojnik vašeg ureda i vaš ravnatelj EPA-e neprestano prepiru
oko toga koliko je ozbiljan problem globalnog zagrijavanja.
- Kako to komentirate? - Pa, griješe.
Ne možemo ići u krajnost.
Naš šef EPA-e sjajno radi svoj posao, baš kao i predstojnik mojeg ureda.
Mislim,
stalno pokušavate doznati neke zakulisne pikanterije.
Amerikance to naprosto ne zanima.
Neki tvrde da se smatrate predsjednikovim pomoćnikom.
Kao najnoviji primjer navode
da mu sastavljate nacrt politike o globalnom zagrijavanju.
TKO JE GLAVNI ZA OKOLIŠNA PITANJA, RAVNATELJ EPA-E ILI SUNUNU?
Neki nevažni birokrati koji se bave pitanjima zaštite okoliša
u ovoj zemlji žele progurati zakone o zabrani upotrebe ugljena, nafte i plina.
Amerikanci ne žele da im se zabrane automobili.
Ekološki aktivisti promiču politike kojima se zapravo koči gospodarski rast.
A ja sam uvjeren da možemo istodobno brinuti o okolišu
te osigurati rast, radna mjesta i napredak u našoj zemlji.
Utječete li na kreiranje politike?
Ja se moram pobrinuti
da predsjednik okupi čitav svoj tim u predviđenom vremenskom roku.
Moram mu olakšavati, a ne otežavati.
POŠTOVANI GUVERNERU SUNUNU
AMERIČKI RUDARSKI KONGRES
HVALA VAM ŠTO STE ODVOJILI VRIJEME ZA RAZGOVOR.
HVALA VAM ŠTO STE SE SASTALI SA MNOM.
PODRŽAVAM VAŠU ODLUKU DA NE SUDJELUJETE U BORBI PROTIV GLOBALNOG ZATOPLJENJA.
Poznati ste po svojoj razboritosti i čvrstim stavovima,
a sada podržavate prijedloge s kojima se ne slažete?
Kad bi smatrao da mu mogu pomoći, predsjednik bi me pitao za mišljenje,
a povremeno to i čini.
Uđi, Brade.
URED PREDSJEDNIKA URED ZA ZNANSTVENU I TEHNOLOŠKU POLITIKU
SASTANAK „SKEPTIKA” O GLOBALNOM ZAGRIJAVANJU
GUVERNER SUNUNU I SKUPINA ZNANSTVENIKA
KOJI SU SKEPTIČNI U VEZI S PRISTUPOM GLOBALNOM ZAGRIJAVANJU
SASTAJU SE U GUVERNEROVU UREDU U 14.30.
SUDIONICI: RICHARD LINDZEN (MIT)
Klima se neprestano mijenja.
Promjene koje smo zabilježili u posljednjih sto godina…
PROFESOR METEOROLOGIJE
…sasvim su uobičajene.
SUDIONICI: PATRICK MICHAELS (UVA)
Nije zatoplilo koliko smo očekivali.
U tome je problem kad je riječ o efektu staklenika.
SKEPTICI OSPORAVAJU EFEKT STAKLENIKA
Ne postoje konkretni znanstveni dokazi
o takozvanom globalnom zagrijavanju zbog efekta staklenika.
HRPA VRUĆEG ZRAKA ILI KATASTROFA?
NAJOBIČNIJI VRUĆI ZRAK
MA TO JE SAMO VRUĆI ZRAK
JE LI RIJEČ O OBIČNOM VRUĆEM ZRAKU?
Pitanje uopće nije toliko sporno.
Mišljenja američkih znanstvenika nisu toliko podijeljena.
Većina ih dijeli isti stav.
Exxon je plaćao dr. Freda Singera za stručne savjete.
TREBA ISTAKNUTI NEPOUZDANOST ZNANSTVENIH ZAKLJUČAKA
O PROGRESIVNOM EFEKTU STAKLENIKA
Profesor Michaels urednik je Godišnjeg izvješća o klimi,
koje financira Western Fuels Association,
konzorcij poduzeća za ugljen.
INTERNI DOKUMENT
STRATEGIJE
GLOBALNO ZAGRIJAVANJE TREBA PRIKAZATI KAO TEORIJU, A NE ČINJENICU
AKO JE ZEMLJA SVE TOPLIJA, ZAŠTO JE KENTUCKY SVE HLADNIJI?
NAJVEĆI JE PROBLEM TO ŠTO JE GLOBALNO ZAGRIJAVANJE LAŽ.
TREBA SE USREDOTOČITI NA TISAK I RADIO RADI ŠTO VEĆEG DOSEGA
Takve stavove često s ponosom citira
poznati konzervativac Rush Limbaugh.
Ljudi ne uništavaju Zemlju. Ne uzrokujemo globalno zagrijavanje.
Nastojim privući što veću publiku
i što dulje zadržati njihov interes.
Ovo je biznis.
Za svakog zagovornika globalnog zagrijavanja
ja ću vam naći protivnika.
Recimo, Pat Michaels sa Sveučilišta u Virginiji.
A direktorima Western Fuelsa ne bi previše smetalo
kad bi znanstvenici koje financiraju zaključili
da su emisije CO₂ korisne za okoliš.
Do 2085. godine
udio CO₂ u atmosferi udvostručit će se na 540 ppm.
Kakav smo to svijet stvorili?
Ako se udio CO₂ u atmosferi udvostruči, Zemlja će biti još zelenija.
OZELENJAVANJE PLANETA ZEMLJE
Vaš dokumentarni film distribuiraju
industrija ugljena i OPEC.
SENATOR TENNESSEEJA
Je li ga industrija ugljena financirala?
Jest.
FIZIČAR
A snimila ga je tvrtka koju ste vi osnovali?
Tvrtka koju sam osnovao sudjelovala je u snimanju filma,
no ja već godinu dana ne radim ondje.
- Tko sada vodi tu tvrtku? - Moja supruga.
Što to znači?
Je li znanost na prodaju?
Čast mi je pozdraviti Stevea Schneidera.
INSTITUT ZA ISTRAŽIVANJE GLOBALNIH PROMJENA U ASPENU
Hvala, Johne.
Prije toplinskih valova, suša i požara
efekt staklenika i globalno zagrijavanje bili su nepoznati pojmovi.
A onda su se u medijima pojavili kritičari koji uporno tvrde da je sve to laž.
Evo klasičnog primjera iz jednog od pametnijih znanstvenih časopisa.
PANIKA ZBOG GLOBALNOG ZAGRIJAVANJA
Što se dogodilo? Isključili ste projektor?
Ekipo iz Forbesa, možete li ga opet uključiti?
Možda je i guverner Sununu ovdje. Evo ga.
KLASIČNI PRIMJER PRETJERIVANJA
PREDVIĐANJE ZA 1991.: TOPLINSKI VAL I POPRATNA PANIKA
Onima koji su umanjivali problem globalnog zagrijavanja
golemu podršku pružala je industrija fosilnih goriva
te John Sununu i Busheva vlada.
A tad je situacija postala zaista gadna.
Večeras, „Pakao na Zemlji.”
Vi ste znanstvenik. Kako vas nije sram?
Znate učinak CO₂ na atmosferu. Znate kako djeluje sunčevo zračenje.
Niste zabrinuti?
Sad ću reći ljudima nešto što ne znaju.
U idućih 30 godina nećemo uspjeti znatno smanjiti udio CO₂ u atmosferi.
- A vi biste uništili gospodarstvo. - Molim? Nije istina.
Što predlažete? Da sjedimo prekriženih ruku?
Samo malo. Sad ću ja njemu objasniti.
Pate, ovo je smiješno.
Stavovi g. Lindzena na rubu su znanosti,
a prema novim podacima vjerojatno su i pogrešni.
Gospodin tvrdi da ste na rubu znanosti.
Pa, to je vrlo zanimljiva tvrdnja.
- Gdje vam je najnoviji računalni model? - To nije jedini način istraživanja.
Niste u toku s trendovima.
Gospodo…
Hvala.
Hvala najljepša.
Sjednite. Dobro došli.
Neki od vas možda su gledali dvojicu znanstvenika u nedjeljnoj emisiji.
Jedan od njih tvrdio je da,
ako nastavimo trošiti fosilna goriva sadašnjim tempom,
do kraja idućega stoljeća Zemlja će biti 5 °C toplija nego danas.
Drugi znanstvenik tvrdio je da nema dokaza o promjenama.
Dvojica znanstvenika imaju potpuno različita gledišta.
Kako ćemo onda postupiti?
ZALJEVSKI RAT
Svatko tko tvrdi da uzrok ovog sukoba nije nafta,
naprosto se vara.
Ukupno 23 posto nafte u SAD-u dolazi s ovog područja.
Moć je u rukama onoga tko ima kontrolu nad naftom.
Naša radna mjesta, naš način života i naša sloboda bili bi u opasnosti
kad bi Saddam Hussein preuzeo kontrolu nad velikim svjetskim zalihama nafte.
Većina Amerikanaca, prema očekivanjima, snažno podržava predsjednika u ovoj krizi,
Potpora mu vrtoglavo raste.
SAD!
No mora li SAD zaista intervenirati na Bliskom istoku radi nafte?
Unatoč prijeporima oko efekta staklenika neke su činjenice jasne.
Koncentracije plinova ugljikova dioksida i metana rekordno su visoke,
najviše u posljednjih 160 000 godina prema uzorcima ledene jezgre.
Prema podacima o koncentraciji plinova u uzorcima leda starima 100 godina,
udio CO₂ u atmosferi bio je oko 25 posto niži nego danas.
CO₂ U ATMOSFERI
Dosad, tijekom 1991. godine,
temperatura je bila 0,4 °C viša od prosjeka za razdoblje od 1950. do 1980.
Dakle, ovo je najtoplija godina otkako je mjerenja ako izuzmemo 1990.
Koji je uzrok ovom toplom vremenu?
Odgovorit će nam George Lindsay Young.
Za neke je uzrok globalno zagrijavanje.
No ovisi koga pitate.
Dok slušaju silne rasprave u medijima, ljudi zapravo ne znaju što da misle.
Izgleda im kao da se stalno svađamo.
Mnogi su zbog tih rasprava zbunjeni.
Kako će demokracija funkcionirati
ako svojim političkim vođama ne možemo reći što da poduzmu
jer ni sami ne razumijemo što se događa?
Anketa Wall Street Journala i NBC Newsa pokazala je razloge za zabrinutost.
Iako je potpora predsjedniku i dalje vrlo visoka,
pala je za devet postotnih bodova, što je najniže ove godine.
Razlog je tome gospodarska situacija.
Samo osam posto ispitanika smatra da se situacija popravlja,
dok njih 44 posto smatra da je sve gora.
S obzirom na ovakve podatke nešto se mora promijeniti.
ČETVRTI DIO: „ŠTO NAM TO PRIRODA RADI?”
Dana 1. lipnja 1992. čelnici iz gotovo svih zemalja
sastat će se u Rio de Janeiru na prvom Samitu o Zemlji,
koji organizira UN.
Čelnici će ondje potpisati sporazume o budućnosti našega okoliša.
Odlučivat će se o sudbini čovječanstva.
No naš predsjednik možda neće doći na samit.
Na velikim platnima u više od 500 kina diljem zemlje
prikazuje se foršpan za predstojeću apokalipsu.
Kao inspiracija za film od minute i pol poslužilo je 5000 telegrama predsjedniku.
No Bush nije potvrdio dolazak na samit.
Ne mogu tek tako donijeti odluku. Prvo treba riješiti određena pitanja.
Doznajemo da vlada raspravlja
o tome mogu li se smanjiti emisije stakleničkih plinova.
Prvi put dosad smatraju da se takve mjere mogu provesti
bez uništavanja gospodarstva.
Ova se rasprava sada može voditi
jer je John Sununu odstupio s pozicije predstojnika.
Predsjednik se bori za novi mandat. Ne treba dodatni uteg oko vrata.
Zato je najbolje da se povučem.
Toliko se oštro protivio zaštiti okoliša da mu se nitko nije usudio proturječiti.
Sad svi dobro znaju tko su William Reilly i njegov tim u EPA-i.
Žele pokazati Bijeloj kući
da se nizom mjera mogu smanjiti emisije CO₂ koje ispušta SAD.
- Dobro jutro. - Dobro došli, ekolozi.
Svih vrsta.
- Hajde, sjednite. - Dođite ovamo.
Ovamo se smjestite. Sjest ćemo da svi budemo u kadru.
Želim zahvaliti na dolasku Billu Reillyju,
ministru i predsjedniku Mikeu Delandu.
Veselim se što ću se s njima i ostatkom vlade
pokušati izboriti za podršku Kongresa u ovom pitanju
i što ćemo svi zajedno odgovorno štititi okoliš.
Predsjedniče, činite li ovo
jer vas brine pad popularnosti među biračima?
- Brine li vas to? - Ne.
Izborna je godina i očekivali smo svakakve napade,
ali nećemo se na njih obazirati.
A popularnost? Jedan dan raste, drugi dan pada.
Ima li tko kakvo pitanje o okolišu?
Koje se tiče naše zemlje?
Koje vam je pitanje najvažnije na predstojećim izborima?
Gospodarstvo je jako važno.
- Okoliš. - Gospodarstvo.
Gospodarstvo je uvijek važno.
Vremena su teška. Ljudi ostaju bez posla.
Svi traže posao.
INFORMACIJE O ZAPOŠLJAVANJU
Ne znam što bih da mi dijete mora u bolnicu.
Ne znam kako bismo se snašli jer ne možemo pokriti troškove.
Mislim da se predsjednik Bush malo pogubio u svemu ovome.
Prema novim anketama Bush ima najmanju potporu dosad.
EXXONOV INTERNI DOKUMENT
IZVJEŠĆE O EXXONOVIM DOPRINOSIMA U JAVNOM INTERESU ZA 1992.
INSTITUT CATO, PUBLIKACIJE CAPITOL FORUMA
INSTITUT CATO LIBERTARIJANSKI ISTRAŽIVAČKI CENTAR
SAMIT O ZEMLJI, INSTITUT CATO
Dobro došli na naš politički skup u Institutu Cato pod naslovom:
„Kraj svijeta: lobisti apokalipse idu u Rio.”
Sporazum o globalnom zagrijavanju uništit će SAD.
Od njega nećemo imati baš nikakve koristi.
Naš životni standard potpuno će se srozati.
U Riju se zapravo planira uvesti ekološki imperijalizam
Liberalni demokrati i ekološki aktivisti s radikalnijim stavovima smatraju
da je za zaštitu okoliša nužno potpuno zaustaviti gospodarski rast.
Ljudi ne uzrokuju globalno zatopljenje.
Ekološki pokret na čelu s militantnim vođama
plodno je tlo za širenje socijalizma.
Amerikanci moraju znati što se događa i kako se znanost zloupotrebljava.
Moramo ih što prije informirati o tome.
RECIMO NE NOVIM PARKOVIMA, MOČVARAMA I RIJEKAMA!
Većinu ljudi nije briga za silne rasprave o okolišu.
Te ljevičare, komunjare, ili što su već, brine nešto što uopće ne postoji.
- Možemo mi to! - Možemo mi to!
Imamo li poziva? Izvolite.
Nećemo patiti zbog klime.
Liberalni demokrati uništit će nam gospodarstvo.
Ovo je nova socijalistička ideologija.
S nama je danas 550 rudara!
Sačuvajte naša radna mjesta!
- Važna su naša radna mjesta. - Da.
I naša budućnost.
- Protivnici zaštite okoliša. - Uzimate nam poslove!
Osnovali su moćnu nacionalnu koaliciju.
Tvrde da ova država ne smije pod svaku cijenu spašavati planet.
Možda ste čitali o konferenciji o okolišu koja će se održati u Riju.
Nisam se obvezao da ću otići na tu konferenciju
jer smatram da najprije moramo donijeti
čvrstu politiku zaštite okoliša
koja će se temeljiti na čvrstoj politici očuvanja gospodarstva.
Politički protivnici i Ujedinjeni narodi vrše pritisak na predsjednika Busha
jer SAD ispušta više CO₂ od svih zemalja u svijetu.
To je zaista sramotno za našu zemlju.
Predsjednik Bush jedini je čelnik globalne sile
koji i dalje ne kani prisustvovati Samitu o Zemlji ovoga lipnja u Brazilu.
- A sad… - G. Reilly kaže da još razmišlja o tome.
Čujte, zbilja vjerujem Billu Reillyju.
Sjajan je i zaista daje sve od sebe unatoč vrlo teškim okolnostima.
Predsjedniče, znači li to da nećete podržati g. Reillyja u Riju?
Pa, g. Reilly…
On je naš ključni ekološki aktivist i ima moju bezrezervnu podršku.
Svojim je djelovanjem dokazao da je častan i pošten čovjek.
I…
Zaista osjećam da imam
obvezu.
Kao predsjednik imam dvije dužnosti.
Osmisliti čvrstu politiku zaštite okoliša
i pobrinuti se za građane SAD-a kako bi sačuvali svoja radna mjesta.
Zato ću otići u Rio i iznijeti sve što smo dosad napravili
kako bismo očuvali okoliš.
Problem efekta staklenika treba riješiti brzo i odlučno.
Pa nećemo valjda ugrožavati radna mjesta.
Danas putujem u Rio de Janeiro kako bih sa 100 čelnika država sudjelovao
na konferenciji Ujedinjenih naroda o okolišu i razvoju.
Objema temama, okolišu i razvoju, moramo pristupiti jednako ozbiljno.
A to i činimo.
Izrazito vruće godine kao 1988. i 1989. s pojavama poput uragana Gilbert i Hugo
umjesto svakih 50 godina događat će svakih 30 ili 20 godina.
U idućem stoljeću ljudi će pitati: „Što nam to priroda radi?”
Priroda nije ni za što kriva. Mi ugrožavamo i prirodu i sebe.
Od 1866. pa sve do danas,
otkako se mjeri prosječna temperatura na Zemlji,
prošla godina bila je najtoplija.
U posljednjih 1000 godina 1990-e bile su najtoplije.
Šteta je već vjerojatno nastala. Znamo da se ledenjaci otapaju.
Razina mora viša je nego u prošlosti.
A godina 2003. ući će u povijest
kao treća najtoplija godina otkako je mjerenja.
Zbog utjecaja čovjeka uragani su sve jači, a toplinskih valovi sve češći.
Godina 2010. mogla bi biti najtoplija u povijesti.
Temperatura je porasla za 1 °C.
Što ako poraste za 3 ili 5 °C,
kako se predviđa u idućim desetljećima i krajem stoljeća?
Godina 2014. bit će najtoplija u povijesti mjerenja.
Godina 2015. bila je najtoplija u povijesti.
Godine 2016. izmjerene su najviše temperature.
Godina 2020. najtoplija je godina otkako postoji mjerenje.
Godina 2023. bila je uvjerljivo najtoplija u povijesti.
Cijenjeni izaslanici,
ovo je zaista povijesni trenutak.
GLAVNI TAJNIK UN-A
Međutim, promjene će se dogoditi
samo ako konferencija u Riju bude prekretnica.
Vrši li američka vlada pritisak na ostale vlade
da ne sklope sporazum o smanjenju emisija CO₂ do 2000.
na razine iz 1990.?
Ne, SAD ni na koga ne vrši pritisak.
To su…
To su najobičnije laži.
Američka vlada na udaru je kritika jer traži blaže klimatske mjere.
Tvrdi da će strože mjere naštetiti gospodarstvu SAD-a.
Ostale su zemlje popustile.
Sklopit će sporazum o smanjenu emisija, no neće odrediti vremenske okvire.
SRAMOTITE NAŠU ZEMLJU
Samo želimo pokazati da svi građani, a pogotovo mladi u SAD-u,
nisu zadovoljni politikom vlade.
Istina, suočili smo se s određenim kritikama,
no u Rio dolazimo ponosni na sve što smo ostvarili.
Nije lako braniti nepopularne stavove,
no vođe to katkad moraju činiti.
I ja to sada činim.
Bilo mi je iznimno važno doći poslušati vaš govor.
Mislim da se nekima nije svidio.
No SAD se katkad mora zauzeti za pristup koji smatra ispravnim.
Mnogi izaslanici smatraju da se SAD i drugi sudionici
još od Vijetnamskog rata nisu ovoliko razilazili u nekom pitanju
Amerika se odrekla svoje uloge svjetskog vođe
jer ne želi potpisati novi sporazum o zaštiti okoliša.
Bush je otišao kući.
Cijeli Rio sad želi razgovarati s njegovim zamjenikom Reillyjem.
G. Reilly, SAD je očito ispolitizirao pitanje zaštite okoliša.
Kako to komentirate?
Mnogi su na ovu konferenciju došli s golemim očekivanjima općenito
i s nerealnim očekivanjima od SAD-a.
U SAD-u je vrijeme izbora,
a nakon ove konferencije ostvarit će se očekivanja onih sudionika
koji su imali realna očekivanja od ovakvog događaja.
A sada moram ići na sastanak s ministrom iz Meksika.
Hvala.
Je li bilo mudro dopustiti
da SAD prisilno sudjeluje na prvom Samitu o Zemlji u Riju
i onda se zamjeriti cijelom svijetu?
Pa, svakako ne bi bilo mudro prikloniti se mišljenju većine.
Čini se da im je bio cilj poniziti vas pred ostalim sudionicima.
To mi svakako nije bilo najugodnije iskustvo.
Angažirali ste vodećeg ekološkog aktivista i zbog toga su vas svi hvalili.
Ako vam je zaštita okoliša važna, zašto se ne zauzmete za svojeg aktivista?
Hoće li predsjedniku sada biti još teže?
Pa, svakako nikome neće biti lakše.
Glasnogovornik Fitzwater tvrdi da je Bushu i dalje stalo do okoliša,
no predomislio se u vezi s globalnim zagrijavanjem.
ISLAND, 1982.
ISLAND, 2019.
Najviše od svega pamtim
koliko mi je bilo nelagodno zastupati Sjedinjene Države
i pred svima iznositi onako razočaravajući plan
o mjerama koje smo bili voljni poduzeti.
Jer nisam uspio uvjeriti predsjednika i Bijelu kuću
da podrže ciljeve koje sam smatrao iznimno važnima.
Da je predsjednik Bush pristao
provesti konkretne mjere za smanjenje emisija stakleničkih plinova,
američko društvo možda ne bi bilo toliko polarizirano oko tog pitanja.
Od jednog Republikanca takav bi potez imao posebnu težinu.
Žao mi je što smo u tome podbacili.
Dok razmišljam o svojim prvim koracima i ciljevima u ovom području,
shvatim da ih većinu nisam ostvario.
No dosad smo ipak malo napredovali.
Ljudi danas dobro razumiju problem
i polako uvodimo društvene promjene.
No za to će biti potrebna desetljeća.
Da.
Snima se.
OPSERVATORIJ MAUNA LOA
MREŽA ZA OTKRIVANJE PROMJENA U SASTAVU ATMOSFERE
PROSJEČNE MJESEČNE VRIJEDNOSTI CO₂
1859. - PRVA KOMERCIJALNA NAFTNA BUŠOTINA 286 PPM
10 000 G. PR. KR. - POČETAK CIVILIZACIJE 265 PPM
EFEKT BIJELE KUĆE
Prijevod titlova: Martina Grujić